இதே போல, வங்கிகளில் நாம் வைத்திருக்கும் வைப்புத் தொகைகளுக்காக நாம் பெறும் வட்டிக்கும் இது பொருந்தும். வட்டிக்கான வரிகளை பிடித்தம் செய்து வங்கிகள் டிடிஎஸ் சான்றிதழ் வழங்குகின்றன. ரூ 10,000க்கும் மேல் வட்டி பெறுபவர்களுக்கு வங்கிகள் இந்தச் சான்றிதழை வழங்குகின்றன. இதுமட்டுமல்லாமல் பங்கு வர்த்தக வருமானம், லாட்டரி, குதிரைப் பந்தயம் போன்றவற்றில் பெற்ற வருமானம், தொழில் மற்றும் தொழில்நுட்ப சேவைகளில் பெற்ற வருமானம் போன்றவைகளும் படிவம் 16 ஏ-வில் அடங்கும்.